बढ़ती उम्र के साथ बीमारियों का घेरना स्वाभाविक है, लेकिन कई लोग इन समस्याओं को गंभीरता से न लेते हुए उनके संकेतों को नज़रअंदाज़ कर देते हैं. ऐसी समस्याओं में यूरिनरी ट्रैक्ट सिस्टम व रिप्रोडक्टिव ऑर्गन्स संबंधी परेशानियां बेहद आम हैं. इन समस्याओं से पीड़ित व्यक्ति को जल्द से जल्द स्पेशलिस्ट डॉक्टर यानी यूरोलॉजिस्ट से संपर्क करना चाहिए, ताकि समय रहते इससे निजात मिल सके. हीरानंदानी अस्पताल, वाशी, नवी मुंबई के कंसल्टेंट यूरोलॉजी, एंड्रोलॉजी और किडनी ट्रांसप्लांट सर्जन डॉक्टर सुमित मेहता ऐसे ही 5 लक्षण बता रहे हैं, जिनसे रू-ब-रू होने पर मरीज़ को जल्द से जल्द डॉक्टर से संपर्क करना चाहिए.